text: “Frelsari mín” í hvørt hús í Føroyum
text: #000000
text: Á kyndilsmessu í ár vóru 60 ár liðin, síðan Victor Danielsen andaðist. Og í hesum sambandi verður nú ein lítil bók, sum ber heitið “Frelsari mín”, borin í hvørt hús í Føroyum.
text: #000001
text: Í hesi bók eru 25 smá andalig stykki, sum Victor Danielsen skrivaði í blaðið „14. September“ teir seinastu mánaðirnar hann livdi. Tað var blaðstjórin, Ólavur Michelsen, sum heitti á Victor um at skriva.
text: #000002
text: Tann fyrsta greinin varð prentað 30. apríl 1960 og tann seinasta 21. januar 1961 – bert 12 dagar, áðrenn Victor andaðist.
text: #000003
text: “Hóast Victor í hesum seinastu mánaðunum av æviskeiði sínum var nívdur av sjúku og likamligari pínu, so var hann fúsur til at nýta hetta høvið til at bera tann gleðiboðskap, ið hann hevði vígt lív sítt til, út til landsmenn sínar, nú hann ikki longur orkaði at ferðast til teirra. – Lívsverk Victor Danielsens verður mett ymiskt, alt eftir, hvørja støðu ein hevur tikið til kristniboðan hansara, men øll kunnu verða samd um, at tað eru mikil avreksverk í menningarsøgu okkara, ið hann hevur avrikað. Henda bókin er lítil, men yndisligur varði yvir hetta andans stórmenni.”
text: #000006
text: Victor Danielsen var føddur í Søldarfirði 28. mars í 1894 og andaðist 2. februar 1961 í Fuglafirði, har hann búði frá 1928.
text: #000007
text: Hann skrivaði og týddi umleið 900 sálmar og sangir, skrivaði 2 skaldsøgur og umsetti einar 20 bøkur og smárit til føroyskt. Nevnast kann skaldsøga hansara, ”Aðru ferð”, sum er givin út fleiri ferðir í nógvum túsund eintøkum. Krúnan á lívsverki hansara var stórverkið, at umseta Bíbliuna til føroyskt mál.
text: #000009